Bente Nordby

Bente Nordby () er ein norsk tidlegare fotballspelar frå Raufoss som vart olympisk meister med Noreg i 2000. Målvakta vann elles OL-bronse i 1996 og EM-sølv i 2005. Nordby var gjennom fleire sesongar ei av dei aller beste kvinnelege målvaktene i verda og spelte 172 landskampar i tida 1991-2007.

Nordby spelte på Raufoss/Vind til 1992, då ho melde overgang til topplaget Sprint/Jeløy (seinare Athene Moss). Etter Sommar-OL 2000 fekk ho kontrakt med Carolina Courage, men vart snøgt overført til San Diego Spirit, begge laga i USA. Frå 2002 til -04 var Nordby Kolbotn-spelar. Deretter vakta ho målet til Asker SK i ein sesong og vann NM-finalen 2005 med klubben, før ho i 2006-07 gjorde teneste i svenske Djurgården/Älvsjö. Ho avslutta si aktive karriere med 18 månader i Olympique Lyon i 2008-09.

Nordby landslagsdebuterte 17 år gammal i 1991. Frå 1991 til 2007 var ho med i alle dei fem fyrste verdsmeisterskapane i kvinnefotball. Etter 1994 var fyrsteval som målvakt på Noregs lag i 13 år. Ho var med i heile ti meisterskapsturneringar og vann VM-gull 1995, OL-bronse 1996, OL-gull 2000 og EM-sølv 2005. I 2001 enda ho og Noreg på 3./4. plassen i fotball-EM.  

Merittar
Olympisk meister: 2000
Verdsmeister: 1995
OL-bronse: 1996
Seriemeister: 1993 med Sprint/Jeløy og 2002 med Kolbotn IL
Noregsmeister: 2005 Asker SK
Fransk seriemeister: 2008 med Olympique Lyon
Fransk cupmeister: 2008 med Olympique Lyon

Kjelder
Denne artikkelen bygger på «Bente Nordby» frå ,  den 17. september 2017.  


Kategori:Norske landslagsspelarar i fotball
Kategori:Lyon-spelarar
Kategori:Olympiske meistrar for Noreg
Kategori:Olympiske bronsemedaljevinnarar for Noreg
Kategori:Medaljevinnarar under sommar-OL 1996
Kategori:Norske deltakarar under sommar-OL 1996
Kategori:Fotballspelarar under sommar-OL 1996
Kategori:Medaljevinnarar under sommar-OL 2000
Kategori:Norske deltakarar under sommar-OL 2000
Kategori:Fotballspelarar under sommar-OL 2000